Autostopas

Autostopas, tranzavimas, tranzas – keliavimo pakeleivingais automobiliais būdas, prašant jų vairuotojų pavežti reikiama kryptimi. Toks būdas pasirenkamas neturint pakankamai lėšų kitokiems keliavimo būdams arba tiesiog kaip laisvalaikio leidimo būdas ir pramoga. Robertas Pogorelis knygoje „Mokėk keliauti“ pažymi, jog autostopas skatina bendravimą, pasitikėjimą, atvirumą ir solidarumą. 

Lietuvoje nuo 1996 m. iki 2012 metų gyvavo Vilniaus autostopo klubas, kasmet rengęs autostopo varžybas „Baltija“, keliones, sąskrydžius, profesionalias autostopo varžybas. Aktyviausi jo nariai ir autostopo tradicijų Lietuvoje puoselėtojai – Vladas Sapranavičius, Dainius Kinderis, Andrius Jankaitis, Robertas Pogorelis. Kitos autostopo organizacijos Lietuvoje buvo „Kelio broliai“ ir „KELIAIvis“, abi veikė Kaune.

Nuorodos 
Vilniaus autostopo klubas
Skelbimai keliaujantiems autostopu 

Turizmas